Közös közlekedéspolitika „1. E cím rendelkezéseit a vasúti, közúti és belvízi közlekedésre kell alkalmazni. 2. Az Európai Parlament és a Tanács rendes jogalkotási eljárás keretében megfelelő rendelkezéseket állapíthat meg a tengeri és légi közlekedésre vonatkozóan. Az Európai Parlament és a Tanács a Gazdasági és Szociális Bizottsággal és a Régiók Bizottságával folytatott konzultációt követően határoz.” (Az Európai Unió működéséről szóló szerződés 100. cikke) Kutatás és technológiafejlesztés „A Közösség közös vállalkozásokat vagy egyéb olyan struktúrákat hozhat létre, amelyek a közösségi kutatási, technológiafejlesztési és demonstrációs programok eredményes végrehajtásához szükségesek.” (Az Európai Unió működéséről szóló szerződés 187. cikke)

Célkitűzések — Az európai légiforgalmi szolgáltatási rendszer korszerűsítésének biztosítása valamennyi lényeges kutatási és fejlesztési tevékenység uniós koordinációja és összpontosítása révén, — az ATM-koncepció végrehajtása.

Feladatok — A SESAR-projekt kutatási, fejlesztési és hitelesítési tevékenységeinek irányítása a köz- és magánszektorbeli tagjaitól származó finanszírozás összekapcsolásával és külső szakmai források – különösen az Eurocontrol tapasztalatának és szakértelmének – felhasználásával. Különösen: — a SESAR-projekt fejlesztési szakaszához tartozó tevékenységek szervezése és koordinálása, az Eurocontrol által irányított projekt meghatározási szakaszának eredményeképpen létrejött ATM-koncepcióval összhangban, a köz- és magánszférából származó pénzeszközök egységes struktúrában történő egyesítése és kezelése révén, — az ATM-koncepcióval összhangban a SESAR-projekt fejlesztési szakaszához tartozó tevékenységekhez szükséges finanszírozás biztosítása, — az európai légiforgalmi szolgáltatás érdekelt felei bevonásának biztosítása, különösen: a léginavigációs szolgáltatók, a légtérfelhasználók, a szakszemélyzeti egyesületek, a repülőterek, a gyártó ipar, valamint a releváns tudományos intézetek vagy a releváns tudományos közösség vonatkozásában, — a felügyelete alá tartozó kutatási és fejlesztési, hitelesítési és tanulmánykészítési szakmai munka szervezése az ilyen tevékenységek szétaprózódásának elkerülésével, — az ATM-koncepcióban megfelelően meghatározott közös termékek kifejlesztésére irányuló tevékenységek felügyeletének biztosítása, és szükség esetén egyedi pályázati felhívások szervezése.

1. Igazgatási tanács Összetétel a) a közös vállalkozás minden tagjának egy-egy képviselője; b) a katonai erők képviselője; c) a légtér polgári használóinak képviselője; d) a léginavigációs szolgáltatók képviselője, akit a szolgáltatók európai szintű képviseleti szervezete jelöl; e) a berendezésgyártók képviselője, akit a gyártók európai szintű képviseleti szervezete jelöl; f) a repülőterek képviselője; g) a légiforgalmi szolgáltatások ágazatának dolgozóit képviselő szervezetek képviselője, akit a szervezetek európai szintű képviseleti szerve jelöl; h) az érintett tudósok vagy tudományos intézetek képviselője, akit az intézetek európai szintű képviseleti szervezete jelöl. Az igazgatási tanács elnöke az Unió képviselője. Főbb feladatok a) a SESAR rendelet 1. cikkének (2) bekezdésében említettek szerint a Tanács által jóváhagyott ATM-koncepció elfogadása és annak bármely módosítására vonatkozó javaslat jóváhagyása; b) a SESAR-projekt fejlesztési szakaszának végrehajtására vonatkozó iránymutatások kibocsátása és döntéshozatal, valamint általános végrehajtási felügyelet gyakorlása; c) a közös vállalkozás munkatervének és éves munkaprogramjának, valamint éves költségvetésének – beleértve a létszámtervet – jóváhagyása; d) tárgyalások engedélyezése, valamint döntéshozatal új tagok felvételéről és az ehhez kapcsolódó megállapodásokról; e) a tagok és a közös vállalkozás közötti megállapodások végrehajtásának felügyelete; f) a vezérigazgató kijelölése, illetve felmentése, a szervezeti felépítés jóváhagyása és a vezérigazgató munkájának felügyelete; g) döntéshozatal a tagok pénzügyi hozzájárulásának összegéről és a befizetési eljárásról, valamint a természetbeni hozzájárulások értékeléséről; h) a közös vállalkozás pénzügyi szabályzatának elfogadása; i) az éves beszámoló és a mérleg elfogadása; j) a SESAR-projekt fejlesztési szakaszának előrehaladásáról, illetve pénzügyi helyzetéről szóló éves beszámoló elfogadása; k) döntéshozatal a közös vállalkozás kibővítéséről, illetve megszűnéséről a Bizottságnak tett javaslatokról; l) eljárás kidolgozása a közös vállalkozás tulajdonába tartozó befektetett eszközökhöz és immateriális javakhoz való hozzáférés jogának, illetve az átruházás jogának megadásáról; m) az ATM-koncepció végrehajtásához szükséges szerződések odaítélésére vonatkozó szabályok és eljárások kidolgozása, beleértve az összeférhetetlenségre vonatkozó különeljárásokat; n) döntéshozatal az alapszabály módosítására irányuló, Bizottságnak tett javaslatokról; o) egyéb hatáskörök gyakorlása és egyéb feladatok elvégzése, pl. a SESAR-projekt fejlesztési szakaszához esetleg szükséges alárendelt szervek létrehozása; p) a 8. cikk (személyzet kirendelése a közös vállalkozáshoz) végrehajtásához szükséges rendelkezések elfogadása. 2. Vezérigazgató Az igazgatási tanács nevezi ki a Bizottság javaslata alapján. 3. Külső ellenőrzés Az Európai Számvevőszék. 4. A zárszámadás elfogadásáért felelős hatóság A Tanács javaslata alapján eljáró Parlament.

Költségvetés 325,1 millió EUR, ebből uniós hozzájárulás: 16,9 %. Létszám 2009. december 31-én A létszámtervben szereplő álláshelyek száma: 39, ebből betöltött: 18 Egyéb álláshelyek (kisegítő alkalmazottak, kiküldött nemzeti szakértők és helyi alkalmazottak): 8 Teljes létszám: 26 A közös vállalkozás tagjai által természetbeni hozzájárulásként kiküldött szakértők: 4, amely foglalkoztatási terület szerint a következőképpen oszlik meg: — Operatív feladatok: 22 — Adminisztratív és támogató feladatok: 16 — Vegyes feladatok: 1